Z m l u v a  o  p o s k y t n u t í s l u ž b y č. 062023A

uzavretá podľa § 269 ods. 2 Obchodného zákonníka v platnom znení

č. 15/2015

Z M L U V N É S T R A N Y

Názov: Mestské kultúrne stredisko Levice

Adresa: A. Sládkoviča 2, 934 01 Levice

IČO: 00060526

DIČ: 2020401350

IČ DPH: SK2020401350

Štatutárny zástupca: Mgr. Mária Mészárošová - riaditeľka

Tel.: +421 905 687 658

E-mail: riaditelka@mskslevice.sk

(ďalej len „Objednávateľ“)

a

Obchodné meno:

Právna forma:

Sídlo:

Zastúpený:

IČO:

DIČ:

IČ DPH:

Bankové spojenie:

Číslo účtu v tvare IBAN:

SWIFT/BIC:

(ďalej len „Dodávateľ“)

**Článok I.**

**Predmet Zmluvy**

1. Predmetom tejto Zmluvy je záväzok Dodávateľa poskytnúť Objednávateľovi k projektu s názvom „Obnova národnej kultúrnej pamiatky - židovská škola Levice“ (ďalej len „projekt“) propagačné služby, zákazka s názvom: „Obnova národnej kultúrnej pamiatky - židovská škola Levice – propagačné služby“.
2. Presný rozsah služby, ako i ďalšie parametre sú v Prílohe č.1 – Návrh na plnenie kritérií (cenová ponuka).
3. Táto zmluva sa uzatvára v rámci projektu s názvom Obnova národnej kultúrnej pamiatky – židovská škola Levice, kód projektu: CLT01030, spolufinancovaný z Programovej oblasti: Podnikanie v oblasti kultúry, kultúrne dedičstvo a kultúrna spolupráca v rámci EEA Grants.

**Článok II.**

**Cena**

1. Objednávateľ sa zaväzuje, že zaplatí Dodávateľovi cenu za poskytnutie služby a plnenia podľa tejto Zmluvy:

**1. Grafické práce a tlač**

 Základ ceny pre DPH EUR

 DPH 20% EUR

 Celková cena spolu s DPH EUR

 Slovom:

**2. Audiovizuálna tvorba**

 Základ ceny pre DPH EUR

 DPH 20% EUR

 Celková cena spolu s DPH EUR

 Slovom:

**3. Organizovanie podujatia**

 Základ ceny pre DPH EUR

 DPH 20% EUR

 Celková cena spolu s DPH EUR

 Slovom:

**Cena spolu**

 Základ ceny pre DPH EUR

 DPH 20% EUR

 Celková cena spolu s DPH EUR

 Slovom:

1. Podkladom pre zaplatenie ceny je faktúra – daňový doklad vystavená Dodávateľom a doručená Objednávateľovi. Splatnosť faktúry je najneskôr 40 dní od jej doručenia Objednávateľovi.
2. Dodávateľ je oprávnený vystaviť faktúru za každý logický celok za činnosti uvedené v článku I. po dodaní diela Objednávateľovi, najneskôr do konca 4/2024.

**Článok III.**

**Trvanie zmluvy**

1. Táto Zmluva sa uzatvára na dobu určitú do 30.4.2024.

**Článok IV.**

**Povinnosti Dodávateľa**

1. Dodávateľ je povinný plniť predmet Zmluvy vo svojom mene, na vlastnú zodpovednosť a na vlastné nebezpečenstvo, s odbornou starostlivosťou v zmysle podmienok dohodnutých v Zmluve a zodpovedá za kvalitu ním poskytovaných služieb.
2. Dodávateľ je oprávnený vykonávať činnosti podľa tejto Zmluvy prostredníctvom svojich zamestnancov, alebo prostredníctvom subdodávateľov.
3. Dodávateľ nezodpovedá za chyby a vady a prípadné škody vzniknuté Objednávateľovi prípadne akýmkoľvek tretím osobám spôsobené používaním výsledkov činnosti Dodávateľa Objednávateľom, ktoré vznikli na základe nesprávnych informácií poskytnutých Dodávateľovi Objednávateľom alebo v dôsledku iných dôvodov majúcich pôvod u Objednávateľa.
4. Dodávateľ sa zaväzuje strpieť výkon kontroly / auditu súvisiaceho s poskytovanou službou kedykoľvek počas platnosti a účinnosti zmluvy, a to oprávnenými osobami a poskytnúť všetku potrebnú súčinnosť. Oprávnené osoby na výkon kontroly/auditu sú najmä: a) Poskytovateľ nenávratného finančného príspevku a ním poverené osoby; b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby; c) Najvyšší kontrolný úrad SR a ním, poverené osoby; d) Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu; e) Splnomocnení zástupcovia Európskej Komisie a Európskeho dvora audítorov; f) Orgán zabezpečujúci ochranu finančných záujmov EÚ; g) Osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ. Zároveň Zhotoviteľ sa zaväzuje, že umožní všetkým kontrolným subjektom, vrátane Úradu vlády Slovenskej republiky, Ministerstva financií Slovenskej republiky, Úradu pre finančný mechanizmus, Ministerstva zahraničných vecí Nórskeho kráľovstva, Výboru pre finančný mechanizmus, Úradu generálneho audítora Nórskeho kráľovstva a ďalším kontrolným orgánom a orgánom oprávneným na výkon kontroly v zmysle príslušných právnych predpisov SR, ako aj všetkým subjektom povereným týmito inštitúciami vykonať kontrolu dokladov súvisiacich s plnením tejto zmluvy, a to po celú dobu povinnej archivácie týchto dokumentov, určenou v súlade s platnými právnymi predpismi SR.

**Článok V.**

**Povinnosti Objednávateľa**

1. Objednávateľ sa zaväzuje poskytnúť Dodávateľovi pri plnení tejto Zmluvy všetku potrebnú súčinnosť.
2. Objednávateľ sa zaväzuje počas trvania tejto Zmluvy vytvoriť Dodávateľovi primerané podmienky, hlavne však zadovážiť a sprístupniť Dodávateľovi všetky údaje a informácie potrebné pre plnenie predmetu Zmluvy. Objednávateľ je zodpovedný za získanie všetkých údajov potrebných pre realizáciu projektu a výstupov podľa tejto Zmluvy.
3. Objednávateľ sa zaväzuje bezodkladne oboznamovať Dodávateľa so všetkými novými skutočnosťami, o ktorých sa dozvie alebo mal dozvedieť pri svojej činnosti a ktoré sú alebo môžu byť vo vzťahu k predmetu Zmluvy.

**Článok VI.**

**Náhrada škody**

1. Ak jedna zo Zmluvných strán spôsobí akúkoľvek škodu druhej Zmluvnej strane vo vzťahu k tejto Zmluve, zodpovednosť za škodu sa bude spravovať podľa § 373 a násl. Obchodného zákonníka.

**Článok VII.**

**Skončenie platnosti a účinnosti zmluvy**

1. Zmluva zaniká:

a, uplynutím doby, na ktorú bola uzavretá,

b, akceptáciou plnenia,

c, odstúpením do Zmluvy.

1. Objednávateľ má právo do tejto Zmluvy odstúpiť v prípade, že Dodávateľ si riadne a včas nesplnil ktorúkoľvek povinnosť vyplývajúcu z tejto Zmluvy ani potom, ako ho Objednávateľ na nesplnenie písomne upozornil a na plnenie v tomto upozornení aj opätovne vyzval, pričom na splnenie povinnosti v písomnej výzve doručenej Dodávateľovi na to poskytol dodatočnú lehotu = 3 pracovné dni.
2. Dodávateľ má právo do tejto Zmluvy odstúpiť v prípade, že Objednávateľ si riadne a včas nesplnil ktorúkoľvek povinnosť vyplývajúcu z tejto Zmluvy ani potom, ako ho Dodávateľ na nesplnenie písomne upozornil a na plnenie v tomto upozornení aj opätovne vyzval, pričom na splnenie povinnosti v písomnej výzve doručenej Objednávateľovi na to poskytol dodatočnú lehotu = 3 pracovné dni.
3. Odstúpenie musí byť písomné a musí byť doručené druhej strane.
4. Odstúpenie zo strany Objednávateľa nie je účinné skôr, ako je zaplatená časť ceny podľa článku II. tejto Zmluvy za Dodávateľom dovtedy poskytnuté plnenie.

**Článok VIII.**

**Záverečné ustanovenia**

1. Zmluva nadobúda platnosť dňom jej podpísania oboma Zmluvnými stranami. Zmluva nadobudne účinnosť až po splnení odkladacej podmienky (v tom dni), ktorá spočíva v tom, že dôjde k schváleniu postupov v rámci administratívnej kontroly verejného obstarávania a jeho akceptovania zo strany Objednávateľa a jej zverejnenia podľa aktuálne platnej legislatívy a na webovej stránke.
2. Zmluva je vyhotovená v dvoch (2) vyhotoveniach, z ktorých každé je originál, pričom Objednávateľ obdrží jedno (1) vyhotovenie a Dodávateľ obdrží jedno (1) vyhotovenie.
3. Zmluvné strany prehlasujú, že si Zmluvu riadne prečítali, porozumeli jej obsahu, že ju uzatvárajú slobodne a vážne a na znak súhlasu s ňou ju potvrdzujú svojimi podpismi.
4. Všetky zmeny a dodatky Zmluvy sú platné len v písomnej forme s riadnymi podpismi oboch Zmluvných strán, ak táto Zmluva neurčuje inak.
5. Táto Zmluva sa riadi právnym poriadkom Slovenskej republiky. Spory týkajúce sa tejto Zmluvy sa zmluvné strany zaväzujú riešiť prednostne dohodou a vzájomným rokovaním. Ak dohoda nie je možná, spory pre riešenie sporov z tejto Zmluvy sú príslušné všeobecné súdy Slovenskej republiky.

Dátum: Dátum:

Miesto: Levice Miesto:

Za Objednávateľa: Za Dodávateľa:

Mgr. Mária Mészárošová - riaditeľka

Podpis:...................................... Podpis:.........................................

Pečiatka: Pečiatka:

(ak existuje) (ak existuje)

Príloha č.1 – Návrh na plnenie kritérií (cenová ponuka).